
Iepirkuma komisijas
07.05.2026. sēdē (protokols Nr. JRS 2026/10-04) sniegtās atbildes uz jautājumiem par atklāta konkursa “Medicīnas preču piegāde”,
 ID Nr. JRS 2026/10, dokumentāciju

Komisijas atbilde:
Komisija ir izvērtējusi Pretendenta jautājumā norādītos argumentus un nekonstatē pamatu grozīt nolikuma prasības attiecībā uz preču paraugu iesniegšanu.
Publisko iepirkumu likuma 41.panta astotā daļa paredz pasūtītāja tiesības pieprasīt preču paraugus piedāvājumu vērtēšanas gaitā, tomēr minētā norma neierobežo pasūtītāja tiesības noteikt preču paraugu iesniegšanu kopā ar piedāvājumu, ja tas nepieciešams piedāvājumu atbilstības izvērtēšanai.
Konkrētajā iepirkumā preču paraugu izvērtēšana ir būtiska, lai pasūtītājs varētu pārliecināties par piedāvāto medicīnas preču atbilstību tehniskās specifikācijas prasībām un kvalitātes prasībām, kā arī nodrošinātu objektīvu piedāvājumu salīdzināšanu.
Tāpat Pretendentam tiek norādīts, ka nolikuma 6.2.6.9.punkts paredz izņēmumu gadījumos, kad Pretendents pēdējo 24 mēnešu laikā jau ir piegādājis Pasūtītājam identisku preci un Pasūtītājam ir objektīvi iespējams pārliecināties par attiecīgās preces atbilstību, jo piegādātā prece nav tikusi atzīta par neatbilstošu un norādīts secīgi, kas ir jānorāda, iesniedzot savu piedāvājumu.

